ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ

**ΔΗΜΟΣ ΔΙΟΝΥΣΟΥ**

ΔΗΜΟΤΙΚΗ ΚΟΙΝΟΤΗΤΑ ΑΓΙΟΥ ΣΤΕΦΑΝΟΥ  **ΗΜΕΡΟΜΗΝΙΑ 11/01/2016**

Προς

Τα μέλη του ΔΣ της Δημοτικής Κοινότητας Αγίου στεφάνου

**ΘΕΜΑ: “** Λήψη ή μη απόφασης για την επανεξέταση του αιτήματος αντικατάστασης και μετατροπής του με αρ. -376 - μνημείου, σε οικογενειακό διαρκούς ταφής στο παλαιό τμήμα του Κοιμητηρίου της Δ.Κ. Αγ. Στεφάνου **”**

ΙΣΤΟΡΙΚΟ - ΑΝΑΛΥΣΗ

Σας γνωρίζουμε ότι σύμφωνα με τις διατάξεις του άρθρου 83 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» προβλέπεται ότι :

Παρ *2. «Το συμβούλιο της δημοτικής κοινότητας* ***εκφράζει γνώμες και διατυπώνει προτάσεις*** *είτε με* ***δική του πρωτοβουλία*** *είτε κατόπιν παραπομπής, από τα αρμόδια όργανα του δήμου, σχετικά με τα ακόλουθα θέματα:(….)*

*δ) τη συντήρηση των δημοτικών οδών, τη συντήρηση, καθαριότητα* ***και λειτουργία*** *των πλατειών, δημοτικών αλσών, κήπων υπαίθριων χώρων αναψυχής και* ***γενικά όλων*** *των* ***κοινόχρηστων και κοινωφελών*** *χώρων της περιοχής της Δημοτικής Κοινότητας.*

Παρ 4. *«Ο πρόεδρος και τα συμβούλια των δημοτικών κοινοτήτων ασκούν και τις αρμοδιότητες του προέδρου και των συμβουλίων των τοπικών κοινοτήτων που προβλέπονται στα άρθρα 82 και 84 του παρόντος*»

Επίσης, σύμφωνα με τις διατάξεις του άρθρου 82 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» προβλέπεται ότι :

*«Ο Πρόεδρος της τοπικής κοινότητας ή ο εκπρόσωπος ασκεί τις ακόλουθες αρμοδιότητες(…)*

*στ)****μεριμνά για την εύρυθμη λειτουργία****, τη συντήρηση* ***και την ευταξία*** *του κοιμητηρίου της τοπικής κοινότητας, προεγκρίνει την κατασκευή οικογενειακών τάφων και λοιπών ταφικών μνημείων και εκδίδει τις άδειες ταφής, παράτασης ταφής και ανακομιδής οστών»(…)*

Για την ανωτέρω λήψη απόφασης , ο ενδιαφερόμενος καταθέτει αίτηση εκ νέου στον οικείο Δήμο ή Κοινότητα, στην οποία δηλώνει να επανεξεταστεί το αίτημα του για το οποίο θέλει την σύμφωνη γνώμη του Δ.Σ. της Δημ. Κοιν. Αγίου Στεφάνου .

Θέτουμε υπ’ όψιν σας την 767 /13-01-2016 αίτηση του κ. Πετρίδη Δημητρίου του Ιωάννη που ζητά να επανεξετάσετε το αίτημα του σχετικά με την αντικατάσταση του τάφου με αρ. 376 και την μετατροπή του σε οικογενειακό τάφο διαρκούς ταφής στο Κοιμητήριο της Δ.Κ. Αγίου Στεφάνου Δήμου Διονύσου. Διευκρινίζοντας στη συνέχεια ότι υπάρχει οικογενειακός τάφος της οικογένειας Πετρίδη με αρ. 255 , που ο θανών πατέρας του Πετρίδης Ιωάννης δεν είχε αποκτήσει το δικαίωμα ταφής στο παραπάνω οικογενειακό τους τάφο , με αποτέλεσμα να ενταφιάσει την γυναίκα του Πετρίδου Ασημίνα το 2013 στο τάφο πενταετούς χρήσης με αρ. 376 . Επισημαίνοντας επίσης ότι ο θανών πατέρας του είναι ένας από τους πρώτους κατοίκους της Κοινότητας Αγίου Στεφάνου και γεννηθείς στη Κωνσταντινούπολη και ζητάει να ξαναδείτε το αίτημα του με περισσότερη προσοχή και ευαισθησία. .

Μετά τα παραπάνω και στα πλαίσια της χρηστής διοίκησης και σε συνδυασμό με τις παρ. 2δ & 4 του άρθρου 83 ,του άρθρου 82 παρ. στ του Ν. 3852/10 και του άρθρου 8 του Ν. 3463/2006 παρακαλούμε να ληφθεί ή μη σχετική απόφαση για την αντικατάσταση και μετατροπή του τάφου με αρ. 376 σε οικογενειακό τάφο διαρκούς ταφής στο Κοιμητήριο της Δ.Κ. Αγίου Στεφάνου του Δήμου Διονύσου.

Παρακαλούμε να ληφθεί απόφαση σχετικά με το ανωτέρω θέμα.

Μετά τα παραπάνω το Συμβούλιο

 Ο ΠΡΟΕΔΡΟΣ

 ΤΗΣ ΔΗΜ. ΚΟΙΝ. ΑΓ. ΣΤΕΦΑΝΟΥ

 ΚΑΣΑΠΑΚΗΣ ΜΙΧΑΗΛ